जैसे-जैसे बहस बढ़ रही थी दोनों के पक्षों में तनाव बढ़ता जा रहा था, तभी एक व्यक्ति ने उमेश शर्मा को गोली मार दी, जिसके बाद कार सवार और उसके दोस्त वहां से रिंग रोड की ओर फरार हो गए। गोली चलने की आवाज सुनकर स्थानीय लोग वहां दौड़े और शर्मा को पास के अस्पताल लेकर गए। इसके बाद उमेश को एम्स में भर्ती कराया गया, जहां उसे मृत घोषित कर दिया गया। डीसीपी विजय कुमार ने कहा कि इस मामले में हत्या का केस दर्ज कर लिया है और चश्मदीदों का बयान दर्ज कर रहे हैं, साथ ही उमेश के दोस्त हेमंत से भी पूछताछ कर रहे हैं। कार की सीसीटीवी से पहचान कर ली गई है, जल्द ही आरोपियों की गिरफ्तारी की जाएगी।